વડોદરાના કરોડિયા સ્થિત નાગજીનગરમાં કરોડોની જમીન પર કબજો લેવા પહોંચેલા રફીક રાઠોડ સહિત 19 જેટલા શખ્સો દ્વારા દાદાગીરી કરવામાં આવી હતી. અને બે રાઉન્ડ ગોળીબાર કરવામાં આવ્યો હતો. બનાવમાં કોંગ્રેસી નેતા દલસુખ પ્રજાપતિનું નામ સામે આવ્યું હતું, જેના કારણે દલસુખભાઇ પોતાનો પક્ષ રજૂ કરવા પોલીસ મથકે પહોંચી ગયા હતા. બનાવના પગલે પોલીસે 19 શખ્સો વિરુદ્ધ હત્યનો પ્રયાસ અને રોયોટિંગનો ગુનો દાખલ કરી 8 લોકોની ધરપકડ કરી હતી.